Document ID: /roh_data/filtered/fineweb-2-filterrobots_roh.jsonl.gz/21731

Il batten ei il sacrament che regala al carstgaun la veta divina e pren si el en la cuminonza cristiana. Per regla vegn quei emprem sacrament spendius la dumengia entuorn las 11.30 uras. Igl ei denton era pusseivel da battegiar ils affons duront il survetsch divin dalla dumengia.
Geniturs che vulan schar battegiar lur affon duein s’annunziar tier il plevon per far las preparaziuns da batten. Duront quei discuors han els caschun da discuorer sur dalla cardientscha e co dar vinavon quella e naturalmein era co formar la fiasta da batten.